Diari Oficial de la Generalitat Valenciana


Sumari del DOGV 7629, del 05-10-2015 (2015/8093)

ACORD de 2 d'octubre de 2015, del Consell, pel qual s'autoritza la imputació, amb càrrec al Pressupost de la Generalitat de l'exercici 2015, d'obligacions contretes durant exercicis anteriors.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7629

Data del DOGV
:   05-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8093


Data del document
:   02-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD de 2 d'octubre de 2015, del Consell, pel qual s'autoritza la imputació, amb càrrec al Pressupost de la Generalitat de l'exercici 2015, d'obligacions contretes durant exercicis anteriors. [2015/8093]  
El Consell, en la reunió del dia 2 d'octubre de 2015, va adoptar l'acord següent:  
La Conselleria d'Agricultura, Medi Ambient, Canvi Climàtic i Desenvolupament Rural ha tramitat els expedients d'imputació amb càrrec al Pressupost de la Generalitat de l'exercici 2015 que consten a l'annex, per obligacions contretes durant exercicis anteriors i que deriven de la necessitat d'atendre el compliment de les obligacions econòmiques de la Generalitat, com a conseqüència dels convenis subscrits amb les administracions públiques següents:  
1. Conveni de col·laboració subscrit el 10 de febrer de 2005 entre la Generalitat, a través de la conselleria competent en matèria de recursos hídrics, i la Diputació Provincial d'Alacant per a l'execució del Pla d'Obres Hidràuliques Municipals d'Abastiment i Sanejament.  
  
2. Segon conveni de col·laboració subscrit el 6 de juny de 2005 entre la Generalitat, a través de la conselleria competent en matèria de recursos hídrics, i la Diputació Provincial de Castelló per a l'execució d'infraestructures de sanejament i depuració d'aigües residuals de la Comunitat Valenciana.  
3. Conveni de col·laboració entre la Generalitat, a través de la conselleria competent en matèria de recursos hídrics, i la Confederació Hidrogràfica del Xúquer per a l'execució conjunta d'actuacions de protecció i regeneració de l'entorn natural cofinançades amb fons FEDER, subscrit el 20 de desembre de 2005.  
Aquestes obligacions són conseqüència de no haver-se incorporat als exercicis pressupostaris 2010, 2013 i 2014 els compromisos econòmics corresponents als convenis esmentats, amb la impossibilitat de satisfer-se estos en els terminis convinguts.  
En aplicació del que disposa l'article 39.5 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera d'Agricultura, Medi Ambient, Canvi Climàtic i Desenvolupament Rural, amb l'autorització prèvia del Consell, sotmetre'n la imputació a l'exercici corrent de les obligacions econòmiques nascudes en exercicis anteriors a 2015.  
En conseqüència, amb l'informe favorable de la Intervenció General de la Generalitat i a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell  
  
  
ACORDA  
  
Primer  
Autoritzar la imputació al Pressupost corrent de les obligacions contretes durant exercicis anteriors amb les administracions públiques relacionades en l'annex, per un import total de 687.638,99 euros.  
  
Segon  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de la Llei 1/2015 esmentada.  
  
València, 2 d'octubre de 2015  
  
El conseller secretari per substitució  
VICENT MARZÀ IBÁÑEZ  
  
  
ANNEX  
  
Diputació Provincial d'Alacant, a l'empara del conveni de col·laboració entre la Generalitat i la Diputació Provincial d'Alacant per a l'execució del Pla d'Obres Hidràuliques Municipals d'Abastiment i Saneja-ment, subscrit el 10 de febrer de 2005. Import 20 euros. Partida pressupostària 78.94.4302.918.68 cap. VII T1500.006.  
  
Diputació de Provincial Castelló, a l'empara del conveni de col·laboració entre la Generalitat i la Diputació Provincial de Castelló per a l'execució d'infraestructures de sanejament i depuració d'aigües residuals de la Comunitat Valenciana, subscrit el 6 de juny de 2005. Import 4.283,40 euros. Partida pressupostària 67.91.3114.976.73 cap. VII T1500.005.  
  
Confederació Hidrogràfica de Xúquer, a l'empara del conveni de col·laboració entre la Generalitat i la Confederació Hidrogràfica del Xúquer per a l'execució conjunta d'actuacions de protecció i regeneració de l'entorn natural cofinançades amb fons FEDER, de 20 de desembre de 2005. Import 683.335,59 euros. Partida pressupostària 05.68.7219.179.72.3 T0003.017.